Bangwe ba re botshelo jo bo sa khutleng bo tla lapisa, e tla bo e le fela go fetisa nako ka bonya ka bonya ka go dira ditiro tse di se nang mosola gantsintsi. Gongwe ba akanya gore botshelo jo bo sa khutleng e tla bo e le fela go tsweletsa pele tsela ya gompieno ya botshelo e bile go tla bo go tshelwa mo maemong a a tshwanang le a gompieno, e leng dilo tse di ka lapisang batho ba bantsi pelo le tse ba ka se boneng mosola wa tsone. Le fa go ntse jalo, mo Paradaiseng e Modimo a tla e dirang gape, o solofetsa batho “boitumelo jo bogolo mo letlotlong la kagiso.” (Pesalema 37:11) Botshelo joo bo tla naya batho sebaka sa gore ba nne le kitso ka popo ya ga Jehofa mme ba dirise nako e ntsi ba tokafatsa bokgoni jwa mefutafuta, dithuto le ditiro tse gone jaanong re sa kgoneng go di dira.